**200922**

**Бес қағида**

***«Сондықтан сендерге былай деймін: Құдайға сиынып (Оның еркіне сай) не сұрасаңдар да, соны қабылдадық деп сеніңдер! Сонда ол орындалмақ.»***

***(Марқа 11:24)***

Көптеген жылдар бұрын забур жыршысы Жаратушының келесі сөздерін жазып қалдырды: «Өйткені орманның әр аңы Менікі, Әрі малдар да мыңдаған төбедегі, Барлық құсты білемін таулардағы, Хайуандар да Менікі даладағы.» (Забур 49:10-11) Егер Құдай «мыңдаған төбедегі» малдың иесі болса, онда неге біз Чейфердің кеңсесінде мінажат еткен осы адамдар сияқты Құдайдан көмек сұрай алмаймыз? Бұл сұраққа Киелі Кітапқа негізделген бес қағида жауап береді.

**1-ші қағида**

**Нақты мұқтаждықтар үшін мінажат етіңіз**

Матай кітабының 6-тарауында жазылған «Көктегі Әкеміз» мінажатын зерттеуге біраз уақыт бөліңіз. Содан кейін Исаның басқа да мінажаттары мен өтініштерін оқып шығыңыз. Байқап отырғаныңыздай, Ол нақты-нақты нәрселерді сұрап, мінажат етті. Енді сіз де Жаратқан Иеден сізге қажет нақты нәрсені сұраңыз. Егер сіз сиыр етінің ең жақсы сортын сатып алғыңыз келсе, Одан дәл солай сұраңыз. Егер сізге 50.000 доллар қажет болса, онда дәл сол сомманы сұраңыз.

**2-нші қағида**

**Табандылықпен мінажат етіңіз**

Тіпті Иса, Гетсеманда бір нәрсе туралы үш рет мінажат еткен. Егер сіз үнемі бір мұқтаждық үшін мінажат ете берсеңіз, онда Құдайдың Рухы сіздің жүрегіңізге сөйлеп, Құдай сіздің мінажатыңызды естіді деп айтатыны сөзсіз. Бұл жағдайда сіз сұраған нәрсеңізді алмай тұрып, Құдайға алғыс айтыңыз.

**3-нші қағида**

**Киелі Кітапқа сай мінажат етіңіз**

Сіздің өтініштеріңіз Киелі Кітапқа сай болулары керек және онда жазылған уәделерге негізделуі керек. Құдайға Оның Сөзіндегі уәделерінің көптігі туралы жұмсақ түрде еске салу - сіз бен Құдайдың мейірімділігі арасында байланыс орнатады.

**4-нші қағида**

**Сеніммен мінажат етіңіз**

Жақып былай айтқан: «Тек шүбәланбай, сеніммен Құдайдан сұрауларың керек. Себебі күмәнданған адам жел айдап, соқтығысқан теңіз толқынына ұқсас.» (Жақыптың хаты 1:6)

**5-інші қағида**

**Бас бұрғызбай мінажат етіңіз**

Жақып былай айтады: «Әділ адамдардың Құдайға сиынуларының күші орасан зор.» (Жақып 5:16)

Қорытындылай келе: Құдайдан «мыңдаған төбедегі» малды сұрағанда, алдымен кәуап жасау үшін от жағуды ұмытпаңыз немесе, жоқ дегенде, сатып алушыды тауып алыңыз.